Държавен вестник, бр. 66, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  66
дейности, 3460-3003 Сътрудник, социален случай, 
3460-3004 Сътрудник, социален случай (деца), 
3460-3005 Сътрудник, социален случай (парично 
подпомагане), 3460-3006 Сътрудник, социален слу­
чай (подпомагане в натура), 3460-3007 Сътрудник, 
социален случай (семейство), 3460-3008 Сътрудник, 
социални дейности, 3460-3009 Сътрудник, социални 
дейности (лица с аморално поведение), 3460-3010 
Сътрудник, социални дейности (лица с умствени 
и психически увреждания), 3460-3011 Сътрудник, 
социални дейности (лица с физически недъзи), 
3460-3012 Сътрудник, социални дейности (лица, 
извършили престъпления), 3460-3013 Сътрудник, 
социални дейности (община), 3460-3014 Сътруд­
ник, социални дейности (предприятие), 3460-3015 
Сътрудник, социални дейности (семейно плани­
ране), както и други длъжности, включени при 
актуализиране на НКПД.
2.4. Възможност за повишаване на професио­
налната квалификация. 
Лицата, придобили трета степен на професи­
онална квалификация по професията „Сътрудник 
социални дейности“ по дадена специалност, могат да 
се обучават по другата специалност от професията 
или по друга професия от професионално направ­
ление 762 „Социални дейности“, като обучението 
им по отрасловата задължителна професионална 
подготовка – единна за всички професии от про­
фесионалното направление, се зачита.
В контекста на ученето през целия живот соци­
алният работник (сътрудник) участва в обучения, 
семинари, конференции съвместно с държавни, 
общински институции и неправителствени орга­
низации.
3. Цели на обучението
Основната цел на обучението по професията 
„Сътрудник социални дейности“ – трета степен 
на професионална квалификация, е усвояване 
на теоретични знания, практически умения и 
професионално-личностни качества, необходими 
за реализация в областта на социалната работа.
3.1. Цели за формиране на ключови компе­
тенции при обучението по общата задължителна 
професионална подготовка – единна за всички 
професионални направления.
След завършване на обучението по професията 
обучаваният трябва да:
 – знае и прилага основните правила за без­
опасна работа на работното място;
 – разпознава рисковите ситуации в своята 
работа и прилага адекватни поведенчески модели;
 – осъществява ефективни комуникации при 
изпълнение на трудовата си дейност в работен 
екип – да умее да формулира проблеми, да задава 
въпроси, да прави отчет за извършената работа;
 – познава пазарните отношения, мястото и 
ролята на отделните лица, фирмите, институциите 
и държавата в тях;
 – познава правата и задълженията си като 
участник в трудовия процес съгласно Кодекса 
на труда; 
 – разбира договорните отношения между ра­
ботодател и работник;
 – разбира своята роля в трудовия процес и 
съзнава необходимостта от повишаване на ква­
лификацията си;
 – знае общите правила за работа с компютър 
и умее да ползва програмни продукти; ползва 
съвременните технологии за изпълнение на тех­
нически задачи от професионалната му област;
 – справя се с предвидими и рутинни задачи на 
работното място, като осъществява кратка комуни­
кация на чужд език без наличието на усложнения.
3.2. Цели за формиране на базисни компетен­
ции за изпълнение на дейностите от „Профила 
на професията“ при обучението по отрасловата 
задължителна професионална подготовка, единна 
за всички професии от професионално направление 
„Социална работа и консултиране“.
След завършване на обучението по професията 
обучаваният трябва да:
 – познава законовата и подзаконовата норма­
тивна база в областта на: социалното осигуряване; 
обучението и образованието на деца със специални 
образователни потребности; социалното подпома­
гане; закрилата на детето; работата с инвалиди; 
насърчаването на заетостта;
 – познава спецификата на посредническата 
дейност за осъществяване на контакт между без­
работни лица и работодатели и обратно с оглед 
удовлетворяване на взаимните интереси;
 – улеснява посредничеството между клиентите, 
нуждаещи се от социални помощи и социални 
услуги, и външни лица и институции;
 – осъществява социално застъпничество пред 
институции и организации от името на клиентите 
си, които се нуждаят от помощ и не могат да 
защитават правата си;
 – познава и ползва документацията, задъл­
жителна за институцията, към която се числи 
изпълняваната професия;
 – познава и ползва стандартите и критериите 
за извършване на изпълняваната социална дейност;
 – информира и насочва клиентите за техните 
права, както и за видовете социални услуги, които 
могат да получат;
 – запознава клиентите с типовете институции 
за социална работа и техните функции;
 – познава и спазва професионалната етика в 
социалната работа.
3.3. Цели за формиране на специфични компе­
тенции за изпълнение на дейностите от „Профила 
на професията“ при обучението по специфичната 
за професията „Сътрудник социални дейности“ 
задължителна професионална подготовка: 
След завършване на обучението по професията 
обучаваният трябва да:
 – познава и прилага стандартите и критериите 
за социална работа;
 – осъществява посредничество между клиенти­
те, нуждаещи се от социални помощи и социални 
услуги, и външни лица и институции;
 – попълва работната документация – анкетни 
карти, формуляри, дневници и други, за извърше­
ните от него работи.
3.3.1. Специалност 7620201 „Социална работа 
с деца и семейства в риск“.
След завършване на обучението по професия­
та обученият трябва да умее да обслужва лица и 
семейства в риск, като: